
UFO - SYKSY 

Suomessa syksy on perinteellisesti se vuoden¬ 
aika, jolloin UFO-rintamalla on kaikkein vilk¬ 
kainta. Aktiivisuus ilmenee sekä havaintojen 
runsautena (erityisesti lokakuussa) että ylei¬ 
sen mielenkiinnon lisääntymisenä (tiedotusvä¬ 
lineet). Tänä syksynä varsinaisia UFO-havain- 
toja on ilmeisesti esiintynyt varsin vähän - 
ainakin paljon vähemmän kuin viime syksynä. 
Muuten tunnistamattomat lentävät esineet ovat 
kuitenkin olleet entistä enemmän julkisen käsit¬ 
telyn kohteena. 

Syksyn ensimmäinen merkkitapaus oli syyskuun 
puolivälissä: amerikkalaisen ufologin Daniel 
W. Fryn lyhyt vierailu Suomessa. Ilän osoittau¬ 
tui hyvin vakavasti otettavaksi kontaktihenki¬ 
löksi, jolla on todellista sanottavaa ihmisil¬ 
le. 

Lokakuu aloitti kirjallisen UFO-syksyn, joka 
tänä vuonna tuo luettavaksemme kolme alan te¬ 
osta. Näyttää siltä, että tälläkin alueella 
esiintyy jonkinlainen "aaltoilmiö"• Edelli¬ 
nen UFO-kirjallisuusaalto oli vuonna 1968. 

Tällä kerralla mukana on myös ensimmäinen suo¬ 
malainen UFO-teos: ,? UF0ja Suomen taivaalla M . 
Olemme kylläkin hiukan myöhässä, sillä ensim¬ 
mäiset alan kirjat ilmestyivät (Englannissa 
ja USAsssa) jo tasan 20 vuotta sitten. Toi- 










































saalta on muistettava, ettei vastaavia kansal¬ 
lisia UFO-teoksia ole ilmestynyt kovinkaan 
paljon (Pohjoismaissa ei yhtään). 

On ilmeistä, että yleisön kiinnostus näihin 
asioihin jatkuvasti lisääntyy. Tämä merkitsee 
mm. yhdistyksemme jäsenmäärän kasvua ja uusi¬ 
en paikal1iskerhojen syntymistä. Aktiivisuu¬ 
den lisääntyessä on myös syytä kehittää uu¬ 
sia toimintamuotoja. Kaikki riippuu kuiten¬ 
kin yksityisten jäsenten osoittamasta mielen¬ 
kiinnosta ja toimintahalusta. (TK) 



Tri Daniel Fry*n ottama valokuva avaruusaluksesta 
(toukokuu 1964, Meriin, Oregon, USA) 



Birgitta Tikkanen: 

TRI DANIEL FRY'N HENKILÖKUVA 

En ole asianharrastaja enkä niinmuodoin myös¬ 
kään ole lukenut Daniel Fry'n kirjoja. Tämän¬ 
hetkiset vaikutelmani tri Fry^stä ja hänen sa¬ 
nomastaan perustuvat niihin kahteen tilaisuu¬ 
teen, joissa hänet tapasin, lounaalla Mäki- 
Tirkkosilla sekä Helsingin Kauppakorkeakoulul¬ 
la pidetyssä esitelmätilaisuudessa. 

Kuva tri Fry'n persoonasta on ehdottomasti myöntei¬ 
nen. Lounaalla hän oli väsynyt, hämmentynyt, puhui 
liian vuolaasti joko välinpitämättömänä kuulijakun¬ 
nastaan tai laskien väärin sen mielenkiinnon kohteet. 
Mutta tällaisenaankin henkilö, joka herätti sympati¬ 
oita, inhimillinen ja aidontuntuinen. 

"Myönnän, että toistan asioita kuin gramofonilevy, 
kun pääsen vauhtiin, en osaa lopettaa. Olen vastan¬ 
nut näihin samoihin kysymyksiin tuhannet kerrat" hän 
sanoi. Kollegani, Viikkosanomien Sakari Räsäsen 
kanssa halusimme tietää, mikä on hänen toimintansa 
kannustin, mikä on se tärkein sanoma, jonka hän halu¬ 
aa perille. Tähän hän keskittyi vastaamaan mahdolli¬ 
simman puhtaasti, yksinkertaisesti. Sanomahan oli 
se, mikä sitten myöhemmin iltatilaisuudessakin tuli 
esille: Tälle meidän maapallollemme on vihdoinkin 

luotava perusta yhteiskuntatieteiden harjoittamisel¬ 
le. Hänen tulee sanojensa mukaan vaikuttaa yleisen 
ymmärtämisen "understanding" edistämiseksi. 

Esitelmätilaisuudessa ilmeni tri Fry'n persoonalli¬ 
suuden älyllinen looginen puoli sekä hänen erinomai¬ 
nen henkinen itsekurinsa. Hänen keskittynyt olemuk¬ 
sensa sekä huumorintajuiset, valppaat vastauksensa 
tekivät tämän uuden, ennakkoluuloja herättävän asian 
omaksumisen mahdolliseksi. Ei filosofointia, ei mysti¬ 
sismiä, ja mikä henkilökohtaisesti allekirjoittanee¬ 
seen eniten vaikutti, ei omakohtaisten, persoonallis¬ 
ten kokemusten tehostamista. Ja kuitenkin on ilmeis¬ 
tä, että vain erittäin voimakas henkilökohtainen ko¬ 
kemus on saanut tämäntapaisen insinöörimiehen, joka 
omien sanojensa mukaan on "a very stubborn character" 
puhumaan asian puolesta, johon todennäköisesti kaik¬ 
kialla halukkaasti liitetään höynähtänäisyyden leima. 

Esityksen aikana sekä sitä seuraavien kysymysten vas¬ 
tauksissa jäivät mieleen etenkin seuraavat näkökohdat. 
On naurettavaa ja epäloogista toisaalta teoriassa 
hyväksyä Linnunratamme piirissä tai sen ulkopuolella 
olevan älyllisen elämän mahdollisuus ja kuitenkin 
kieltäytyä hyväksymästä tämän elämän esiintymismah- 
döllisuus oman planeettamme piirissä. Hyviä muistu¬ 
tuksia omankin planeettamme piirissä tapahtuvasta 
avaruusliikehdinnästä olivat huomautukset kuumatkois¬ 
ta sekä tällä hetkellä jo suunnitteluvaiheessa ole¬ 
vista itsenäisistä, omavaraisista avaruusaluksista 
uusin menetelmin kehitettävine ravinto- ym varastoi¬ 
neen. Samoin hauskat otaksumat täällä mahdollisesti 

vierailevien ulkoavaruuden asukkaiden kiinnostuksen 
luonteesta, jako välinpitämättömiin, uteliaisiin se¬ 
kä osallistuviin oli ajankohtainen ja osuva (ohikul¬ 
kijat, turistit, 1ähetyssaarnaajat)• 

Vastaus, jonka tri Fry antoi kysymykseen, mistä hän 
tietää, oliko hänen kokemuksensa, siis tapaamisensa 
avaruusolento Alankin kanssa todenperäinen, reaali¬ 
nen, oli erikoisen mieleenpainuva. "Ellei tämä ko¬ 
kemus ollut reaalinen” sanoi tri Fry, "ei elämässä¬ 


4 


ni mikään muukaan ole sitä. Jos se on ollut hallusi 
natio, olen kokenut sarjan jatkuvia hailusinatioita 
En voi sanoa muuta, kuin että tämä kokemus on ollut 
yhtä reaalinen kuin kaikki muukin, minkä olen elä¬ 
mässäni kokenut". 

Uskon, että näin on. Tästä huolimatta on minulle 
henkilökohtaisesti ajatus vieraan olennon fyysises¬ 
tä läsnäolosta vieras, mutta yhtä vieras on tämä 
ajatus auttajahahmon poikkeavasta alkuperästä mi¬ 
nulle uskontunnustuksessakin. Mutta tässä jo toden 
näköisesti lähestytään alueita, joissa ristiriidas¬ 
sa on totuus, syväl1isemmät henkilökohtaiset koke¬ 
mukset ovat asioita, joista kukaan ei voi tietää. 

Ymmärrän hyvin, että joillekin saattavat sellaiset 
todisteet, joilla voidaan osoittaa tri Fry'n henki¬ 
lökohtaisten kokemusten reaalisuus, kuten esim. hä¬ 
nen mainitsemansa laboratoriotutkimuksiin luovutta¬ 
mansa esine, olla ensisijaisen mielenkiinnon koh¬ 
teena, jopa edellytyksenä sille, että hänen tehtä¬ 
vänsä otetaan todesta ja sanomaansa ylipäätään ha¬ 
lutaan kuulla. Tämän vuoksi olisi tärkeää, että 
esim. puhutun tutkimuksen tulokset saatettaisiin 
asianharrastajien tietoon. 

Mutta täysin riippumatta tämän tehtävän "the only 
suggestion I have get" alkusysäyksestä on ajatus, 
jonka puolesta tri Fry työskentelee, sukupolvemme 
tärkein tehtävä. Jos me yhteiselämän perusnormien 
löytämiseksi tarvitsemme apua meille tähän asti 
tuntemattomalta taholta, on hyvä, että sitä saam¬ 
me. Meidän häpeämme on se, ettemme kukin enemmän 
ponnistele sen toteuttamiseksi, minkä jo kukin 
tavallamme olemme tajunneet välttämättömäksi. 





Joel ^lelinström: 


VAIKUTTEITA DANIEL W. FRY'N KÄYNNISTÄ 


Tri Fry katsoo tehtävänsä olevan julistaa maailmal¬ 
le Alan nimisen avaruusihmisen sanomaa. Sanoman 
ydin on yhteiskunnallisen kehityksen tärkeys. 
Kaikki kansainvälinen kanssakäyminen lisää kanso¬ 
jen välistä yhteisymmärrystä. Tämä onkin tri Fry'n 
perustaman Understanding-järjestön päämäärä laajem¬ 
massa mielessä. Tästä yleisestä päämäärästä on vain 
hyvää sanottava. Itse asiassa monet yhteiskunnalli¬ 
set ja humanistiset järjestöt tähtäävät tähän sa¬ 
maan päämäärään. 

Understanding -järjestöllä on myös tarkemmin mää¬ 
ritelty erikoinen päämäärä: yhteiskuntatieteitten 
perustan luominen . Tällä järjestö tarkoittaa sitä,' 
että olisi kartoitettava, mistä asioista ihmiskun¬ 
ta on yhtä mieltä. Järjestö tähtää ensi sijassa 
suuren kansainvälisen konferenssin järjestämiseen 
tulevaisuudessa. Alustavien suunnitelmien mukaan 
konferenssin muodostaisi tuhatkunta eri kansojen, 
ideologioitten, uskontojen ja katsantokantojen 
edustajaa, jotka työskentelisivät vuoden verran 
kartoittaakseen nimenomaan yhteisiä näkemyksiään. 
Tällainen suunnitelma on epäilemättä mielenkiin¬ 
toinen, vaikkakin kovin kallis toteuttaa. 


Voidaan kuitenkin kysyä, merkitsisikö yllämainitun 
suunnitelman toteuttaminen todella pohjan luomista 
yhteiskuntatieteille. Eikö pikemminkin olisi kysy¬ 
mys yhteisten päämäärien etsimisestä? Tällaisia 
yhteisiä päämääriä, joista kaikki ovat teoriassa 
yhtä mieltä, on kuitenkin olemassa ennestään. Näh¬ 
däkseni esim. YK:n ihmisoikeuksien julistus muodos¬ 
taa juuri tällaisen yhteisen arvopohjan. Se, ettei 
sitä kuitenkaan voida läheskään kaikkialla toteut¬ 
taa, johtuu monesta seikasta, kuten taloudellises¬ 
ta ja kultturellisesta takapajuisuudesta, poliitti¬ 
sista ja ideologisista ristiriitaisuuksista ja kai¬ 
kenlaisista ennakkoluuloista. Näitä esteitähän ei 
mikään Understanding-konferenssi poista. Ainoa 
nopea keino siinä suhteessa olisi nähdäkseni voima¬ 
kas maailmanhallitus, mutta sellaisen aikaansaa¬ 
minen edellyttäisi kansakunnilta luopumista täydes¬ 
tä itsemääräämisoikeudesta maailmanhallituksen hy¬ 
väksi; siinä vasta ponnistusten arvoinen päämäärät 

Voidaan sanoa, että tri Fry'n kohdalla UFO-asiasta 
on tullut keppihevonen, jonka avulla yritetään 
edistää yhteiskunnallista kehitystä avaruus-Alan'in 
ohjeitten mukaan. Itse Interplanetistit-yhdistyk- 
selle tri Fry'n vierailu tuotti good-wil1'iä. Leh- 
distökommentit olivat suhteellisen edullisia - 
etenkin Ilta-Sanomat 16.9.70. Yhdistyksen tutki¬ 
va ja kriittinen, mutta vieraanvarainen asenne 
o soittautui oikeaksi. Understanding-järjestön 
puuhia kannattaa seurata, mutta on syytä säilyttää 
nykyinen kriittinen asenne, koska Alankin tapais¬ 
ten avaruusintel1igenssien lääkkeitten vaikutuk¬ 
sesta ei ole mitään varmuutta, eikä niitten lopul¬ 
lisista seurauksista mitään tietoa. - Omalta koh- 
deltani uskon, että henge 1 linen ori¬ 
entoituminen ihmiskunnassa toisi mukanaan myös 
parhaat yhteiskunnal1iset hedelmät. 


7 







RYTTYLÄN UFO-PÄIVÄT 31.7. -2.8.1970 
JÄLKIPUINTIA 


Kaikki yhdessä 

Viime vuonna Sysmän Suopellossa pidetyt UFO- 
päivät olivat varsinaisena koetinkivenä ja taval¬ 
laan takasivat jatkuvuuden onnistuessaan. Missä 
suhteessa sitten onnistuttiin? Mitä uutta ilmeni? 
Vahvistivatko nämä päivät vain entisiä ennakkokä¬ 
sityksiä vai herättivätkö ne keskustelua erilais¬ 
ten käsitysten tarkistamiseksi ja täsmentämisek¬ 
si? 

Samanlaisten kysymysten saattelemina poistuttiin 
Sysmästä , samanlaisia kysymyksiä pantiin koet¬ 
teelle Ryttylässä, ja kuitenkin samanlaiset kysy¬ 
mykset askarruttivat meitä, kun poistuimme elokui¬ 

sena iltana Ryttylän äskettäin restauroidusta 
opintokeskuksesta. 

Varsinaisesti ensimmäisen kerran kaikki ufo-kysy¬ 
myksestä kiinnostuneet olivat nyt yhdessä. Suomen 
Ufo-Tutkimus, Interplanetistit ry:n ynnä Planetis- 
tit ry:n eräänlainen yhteistyöelin tavallaan koko¬ 
si joukot, järjesti tilat ja takasi sen, että 
kaikki sujui ennakkoon laaditun ohjelmajulistuk¬ 
sen mukaisesti. 

Jo sinänsä rakentavaa, että kaikki olivat yhdessä, 
mutta se ei kuitenkaan karistanut sitä hajauksen 
tunnetta, mikä piili esitelmissä, keskusteluissa 
lopulta ehkä huipentuen panelissa, missä viisi 
kuusi ihmistä puhui kuin eri asioista. Parapsyko¬ 
logiset kiinnostukset, okkultistiset tiivistelmät 
tai tieteellisen asennoitumisen apoteoosi ikään 
kuin kiristyivät jänteväksi köydeksi, minkä sai 
aika ajoin "VÄRÄHTELIMÄÄN” Planetistien M Ich bin 
auf dem Mars gewesen n -avaruusteema. Mutta köysi 
voi katketa milloin tahansa . 

Uusi kirja 

Neljä kuukautta kesti ensimmäisen suomalaisen ufo¬ 
ja käsittelevän teoksen luominen. Tiivistä työtä, 
suomalaisia ufo-raportteja, ja jo klassista ufo- 
kirjallisuudessa käytettyä jäsennysrunkoa noudat¬ 
taen on näin Tapani Kuningas poistamassa sitä tie¬ 
tojen niukkuutta, mikä toistaiseksi on kattanut 
suomalaisia ufo-tapauksia. Tapani Kuningas on 
niin suorittamassa raivaustyötä, kokoavaa työtä 
ja ohjaavaa työtä, sillä kirjahan kaikitenkin jul¬ 
kaistaan syksyllä ja tullee keskustelujen virik¬ 
keeksi. Toivottavasti • • • • • 

On varmasti niin, että tämä kirja toimii eräänlai¬ 
sena mittarina, ihmiset alkavat yhä enemmän kiin¬ 
nostua asiasta tai yhä enemmän epäillä asian oi¬ 
keutusta sitä lukiessaan, mutta toivottavasti mo¬ 
net lukisivat sitä, ja näin saataisiin edes yksi 
yhteinen nimittäjä syntyvälle keskustelulle. Ja 

tämä kai on välttämätön edellytys mille tahansa de¬ 
batille. Ei paljoakaan astuta harhaan edes Keelin 
ilmaisemassa mielessä jos todetaan, että tämä uusi 
kirja tai paremminkin tieto tämän uuden kirjan jul¬ 
kaisemisesta oli hedelmöittävintä koko Ryttylän 
Ufo-Päivillä. Sanalla sanoen Ryttylän Päivät löy¬ 
tävät identiteettinsä uudesta kirjasta, olkoonkin, 
että nämä kaksi osuivat yhteen sattumalta. 

Julkisuus 

Tiedonvälitys on merkittävällä sijalla nykyajassa, 
lehdistö, radio ja televisio tulee tässä lähinnä 
mieleen. En tiedä tarkasteliko Suomen Ufo-Tutkimuk¬ 
sen järjestelevä toimikunta tiedonvälityskysymystä 
asiallisesti, tuskin kuitenkaan tässä asiassa suo¬ 
ritettiin minkäänlaista koordinointia, varautumis¬ 
ta lehdistön varalle etc. Hyvin moni varmasti ehät¬ 
ti lukemaan, mitä lehdet kirjoittivat Ufo-Päiviltä. 
Ruotimiseen ei liene aihetta, joka tapauksessa mo¬ 
nen lehden teksti oli kevyttä, tehtiin uutisia, 
joista tuli hyvä olo. 

Julkisuus on toisaalta tiedon eräitä edellytyksiä, 
tosiaan vaikea kysymys. Nimenomaan olisi toivotta¬ 
vaa, että tästä asiasta keskusteltaisiin, otettai¬ 
siin kantaa. Luonnollisesti olisi hyvä tuntea jul¬ 
kisuusperiaatteita, lehdistöoppia ja tiedon jake¬ 
lua ylipäänsä. Mene ja tiedä • • • • Ehkä kui¬ 
tenkin uusi kirja tuo kysymykseen selvennystä ko¬ 
koavana esityksenä sekä lähteenä. 

Entä sitten ? 

Ufo-raporttien luonne on ilmeisesti vielä hyvin 
kiistanalainen, ongelmaa on jo lähestytty monella 
tavalla, ja saatuja tuloksia vaivaa tiuhaan jon¬ 
kinmoinen dualismi: positiivisia tai negatiivisia 
johtopäätöksiä. 

Muistamme kaiketi vielä tuoreeltaan miten keskus- 
telupanelia ja lähinnä Tapani Kuningasta pommitet¬ 
tiin kysymyksellä "Mitä oikeastaan tiedämme ufois¬ 

ta". Oltiin sekavin tuntein, puhuttiin miltei 
yhtä epämääräisesti tai tuli vieläpä mieleen, mitä 
kysymyksellä oikein ajettiin takaa. Lopulta Tapani 
Kuningas ikään kuin laukaisi tilannetta lausumalla 
"ettei asiasta tiedetä varsinaisesti mitään". Taas 
hämmennystä hämmennyksen joukkoon, vai mitenkä? 
Epäilemättä kuitenkin Tapani Kuninkaan vastaus oli 
taktinen johtuen monesta tekijästä, joita tässäkin 
olisi mielenkiintoista arvailla. Ufo-Päivien jat¬ 
kuvuutta voidaan vielä silmäillä, kaksi on jo ta¬ 
kana päin. Moni varmasti haluaisi vielä jatkaa, on 
odotuksia, jotka ovat jääneet vastauksetta tai 
epäilyksiä, mitkä ovat kuin kilvoittelua uskossa 
ja epäuskossa. Mutta ihmeessä, tuoko nyt mitkään 
Ufo-Päivät mitään ratkaisua, lähinnähän ne ovat 
asianharrastajille varattua yhdessäolon aikaa kes¬ 
kustelujen ja esitelmien merkeissä. Keskustelut 
tai esitelmät, tuovatko ne sitten mitään uutta. 
Eivät varsinaisesti mitään uutta, ja varmasti ne 
menevät monien ohi tai ainakin ovat miltei tehot¬ 
tomia. Joka tapauksessa nekin ovat tiedonvälitys¬ 
tä sillä työtä tekeviä on tälläkin alueella niu¬ 
kalti. Jo vanha ongelma, mutta aina tuoreena 
esiintuotavissa. Siis aktiiveja, todella toimivia 
on vähän. 


Entä sitten? 


Raimo Heiskanen 


* * ¥ 

Ufoihin taas 

vakavaa 

huomiota 

Yhdysvaltain ilmavoimien so¬ 
takoulun kadetit ovat saneet 
ohjeen suhtautua vakavsti ufoi¬ 
hin, lentäviin «ei¬ 

neisiin. 


Kadeteille Jaetun MO-eivulm 
ohjekirjan ufoja koskvassa . kap¬ 
paleessa todetaan, että näitä 
»lentäviä lautasia, on nähty jo 
lähes 50.000 vuoden ajan. .Koko 
ilmiö saattaa olla psykologinen, 
mutta tätä on aihetta epäillä, 
koska monet luotettavat todista¬ 
jat ovat nähneet niitä», sanotaan 
kirjassa. (UPI) 


Kaleva 9.10,70. 

Usko Tuukkos 


UFO-TUTKIMUSKIRJALLISUUTUMME KUOPUS 

(Esitetty lyhennettynä 29. ja 30.10.1970 Yleis- 
radiossa toim. J. Pakkasen ohjelmassa "Ajankoh¬ 
taista tieteellistä".) 

24-vuotiaan luumäkeläisen opiskelijan Tapani Ku¬ 
ninkaan kirjoittanana ja kokoamana on juuri ilmes¬ 
tynyt ensimmäinen analyyttinen kuvaus UFOista eli 
"lentävistä lautasista" kotimaan maisemassa. Teok¬ 
sen nimi on "UFOja Suomen taivaalla" (Kirjayhtymä) 
ja piirroksista vastaa Matias Päätalo. Kuningas 
toimii kaikkien suomalaisten UFO-yhdistysten ja 
-kerhojen välisen tutkimus- ja yhteistyöelimen 
Suomen UFO-tutkimuksen kenttäpääl1ikkönä, joten 
hän on joutunut jo muutaman vuoden ajan päätoimi¬ 
sesti tutustumaan kaikkiin tärkeisiin ja myös vä¬ 
hemmän tärkeisiin ilmoitettuihin UFO-havaintoihin. 
Näistä hän on teokseensa valinnut 70 merkittävintä, 
joka aineisto hänen sanojensa mukaan "tulee kuiten¬ 
kin varsin selvästi osoittamaan, että Suomessa on 
tehty yhtä hyviä UFO-havaintoja kuin missä tahans- 
sa muualla maailmassa." Nämä 70 tapausta on valittu 
noin tuhannesta, joten seula on ollut erittäin an¬ 
kara. Tosin sanomalehdissä on esiintynyt tuhkatihe¬ 
ään mainintoja näistä epämääräisistä ja tunnista¬ 
mattomista ilmiöistä, mutta usein niille on sangen 
helposti löytynyt luonnollinen selitys. Lisäksi 
suomalaisista tapauksista ei ole olemassa pätevää 


vaiokuvamateriaalia päinvastoin kuin ulkomailla. 
Kuitenkin meiltä löytyy monen silminnäkijän, jäl¬ 
kien, tutkan ja sähkövaikutusten varmentamia ha¬ 
vaintoja, joihin eivät normaalit selitykset päde 
ja joita on joskus vähän tutkittukin, joten tässä 
suhteessa havaintoaineistomme täsmää hyvin ulko¬ 
maisten havaintojen kanssa. 

Teos alkaa silmäyksellä historiaan, jolloin apuna 
on käytetty Kansanrunousarkistoa ja vanhojen ih¬ 
misten muisti- ja perimätietoa. Varsinainen UFO- 
kausi on meillä alkanut v. 1947 eli samoihin ai¬ 
koihin kuin koko maailmassa. Siitä lähtien UFOja 
on havaittu sekä läheltä että kaukaa ja niin me¬ 
rellä , maassa, vedessä kuin ilmassakin. Aina 
seitsemän vuoden välein näitä salaperäisiä aluk¬ 
sia ilmestyy tiheämmin; viimeksi näin tapahtui 
v. 1967. Samanlainen jaksottelu on havaittu myös 
muualla. Lopussa olevasta tilastollisesta yhteen¬ 
vedosta ilmenee, että UFOja esiintyy eniten loka¬ 
kuussa, tiistaina ja parhaiten klo 18 - 24 välise¬ 
nä aikana. Maassamme on tehty joitakin havainto¬ 
ja alusten henkilökunnasta, joiden vakiintunut 
nimitys on nykyisin humanoidi. Jopa teoksen te¬ 
kijä on ollut selin tällaiseen "vihreään mieheen", 
jonka hänen isänsä ja veljensä näkivät, mutta 
yleensä nämä kohtaamiset ovat hyvin harvinaisia 
ja vielä harvemmin ne tulevat julkisuuteen. Sa¬ 
moin on asia UFOjenkin kohdalla, joista saadaan 
tietoja vain suhteellisen harvoissa tapauksissa, 
sillä tutkimuksissa on todettu UFOjen olevan ta¬ 
valliselle ihmiselle melkoinen tabu. Ennakko¬ 
asenteet vaikuttavat yhtä haitallisesti asian 
tutkimiseen. Tekijä tuntuu kuitenkin pyrkivän 
mahdollisimman objektiiviseen kuvailuun, eikä tuo 
omia nakemyksiään erityisemmin esille. Asia pu- 
iiuu teoksessa painokkaasti puolestaan. Kuninkaan 
johtopäätökset ovat varovaisia ja pidättyviä, mut¬ 
ta teoksen loppuosassa hän pääsee jo paremmin 
esittämään omaa kantaansa. • • 




UFOista esitetään karkeasti jaotellen kolmenlaisia 
käsityksiä. Tekijä pitää konservatiivisesti suh¬ 
tautuvina sellaisia, jotka myöntävät vain luonnol¬ 
listen selitysten mahdollisuuden sellaisiinkin ta¬ 
pauksiin, jotka tarkoista tutkimuksista huolimatta 
ovat jääneet vaille selitystä. He väittävät, et¬ 
temme ole saaneet näistä tapauksista kyllin luotet¬ 
tavaa tietoa, jotta ne osoittautuisivat tavanomai¬ 
siksi ilmiöiksi. Radikaalisesti suhtautuvat väittä¬ 
vät täysin päinvastaista eli että UFOihin sisältyy 
yli-inhimillistä uutta tietoa, jolloin ne tuovat 
maan päälle uuden uskonnon. Kuningas asettuu itse 
välittävälle kannalle ja tekee kompromissin, jol¬ 
loin hän päätyy siihen, ettemme tiedä UFOista ny¬ 
kyvaiheessa mitään varmaa, emmekä voi siis antaa 
lopullista vastausta niiden arvoitukseen. Tämä 
vaihtoehto vaikuttaa varsin tieteelliseltä ja 
samalla se on järkevä, sillä näiden ilmiöiden luon¬ 
ne ja tarkoitus on jäänyt epäselväksi. Yhä selvem¬ 
mäksi on sitä vastoin tullut se, että niitä jatku¬ 
vasti esiintyy, vieläpä aaltoina kuten syksyllä -69 
yleensä koko Lapissa ja erityisesti Pudasjärvellä 
sekä Kaakkois-Suomessa saman vuoden loppukesällä 
että v. -67 taas kesällä Kainuussa. Kuninkaan 
teos on maassamme ilmeinen alan perusteos, joka 
ilmestyy verraten myöhään, mutta hyvä niinkin. Sen 
toivoisi herättävän vilkasta mielipiteiden vaihtoa 
puolin ja toisin sekä saavan ennen pitkää rinnal¬ 
leen muita kotimaisia asiaa valaisevia kirjoja. 


-- - - T/taru 

UFO liikkui Limingassa 

Kirkkaan, metallinen Ja muo¬ 
doltaan pyöreän «aineen havaltsi- 
rat tilftai-lltana Limingan tai¬ 
vaalla pnlmiee Avne Taipa¬ 
le emm Aki Ja klnce Tainionsa 


nnt etelittä pohjoiseen Ketun" 
maan kohdalla» Ja aan poria* eU 
ollut samanlainen istu vana kuin 
suihkukoneella. 

Aarne Taip&leenmlkl oli esi¬ 
neen havaittuaan pysäyttänyt au- 


Kaleva 1.10.70. 

UFOJA SUOMEN 
TAIVAALLA ~ 


Suomessa on tehty outoja havaintoja: ihmisiä on 
kadonnut - Suomussalmella antoi outo vekotin 
miehelle tykyttävän Iskun - Ihmisiin on Iskenyt 
avaruustauti - Rlssalan lentokentällä havaittiin 
7 UFOa — oudot muukalaiset ovat liftanneet — 
syksyllä 1969 pyyhkäisi Pudasjärvellä UFO-aalto 
- Jne. Joka puolella maatamme on tehty satoja 
havaintoja, ja silminnäkijöiden kuvaukset ovat 
todella hämmästyttäviä. - Kuvitettu, 14,—/18,— 


Muuta alan kirjallisuutta 

v. Döniken, 

TAKAISIN 

TAHTIIN, 

11. tuhat 
VIERAITA 
AVARUUDESTA, 
14. tuhat 


• • 


KIRJAYHTYMÄ 

Pekka Teerikorpi 


ERÄITÄ HAJANAISIA AJATUKSIA 


Maxwell Cade esitti kirjassaan M 0ther Worlds Than 
Ours" “teoreemansa 1 , < joka uskoakseni tavalla tai 
toisella sävyttää usean UFO-tutkijankin motiiveja: 
"Jokaisen pseudotieteen keskuudesta voi ahkera ja 
ennakkoluuloton tutkija löytää uuden tieteen sie¬ 
menen," Pseudotiedettä ("valetiede",“näennäis¬ 
tiede") voitaisiin ehkä luonnehtia siten, että 
sen sisältämällä tiedolla ei ole todellista seli¬ 
tysarvoa, sitä ei voi empiirisesti koetella ja 
sillä ei ole tieteelle niin ominaista ymmärrettä¬ 
vän keskinäisen kommunikoinnin ominaisuutta. 

Nyt voidaan tietysti kysyä, onko "ufologia" "edes" 
pseudotiede (ts. voidaanko puhua minkäänasteises- 
ta käsitteiden järjestyneisyydestä), vai onko se 
kiteytynyt joksikin pseudotieteeksi tai jopa omak¬ 
si tieteenalaksi, jossa tutkimustyössä sovellettai¬ 
siin yleisesti hyväksyttyjä periaatteita. Se, että 
tällainen kysymys voidaan mielekkäästi esittää, 
kuvaa sitä, kuinka järjestymättömällä asteella UFO- 
ilmiöiden tutkimus loppujen lopuksi vielä on, tai 
paremminkin, kuinka erilaisilla metodisilla ta¬ 
soilla sitä suoritetaan. On ehkä mielenkiintoista 
tarkastella niitä eri lähestymistapoja, jotka si¬ 
sältyvät mainittuihin kolmeen "ufologiaan". (Tie¬ 
teenfilosofian tuntijat suonevat kirjoittajalle an¬ 
teeksi tämän alkeellisen jaon erilaisiin "tietei¬ 
siin" ). 

Ensimmäistä tutkimusasennoitumista kuvaa pessimis¬ 
tinen johtopäätös: "Me emme tiedä emmekä ehkä kos¬ 
kaan pysty tietämään, mitä UFO-ilmiöt ovat. Ne 

ovat olemassa, tulevat jostakin, mutta ovat luon¬ 
teeltaan sellaisia, että mitään varmaa emme voi 
niistä tietää. Luonnontieteemme on voimaton niiden 
edessä." On selvää, että tällainen ohjelmanjulis¬ 
tus ei loppujen lopuksi johda mihinkään. Siinä on 
UFO-ilmiö konkretisoitu olemassaolevaksi ja kuiten¬ 
kin saavuttamattomaksi asiaksi. Mielekkään tutki¬ 
mustyön jatkaminen tältä pohjalta tuntuu siis mah¬ 
dottomalta. 

Entä minkälainen "ufologia" olisi pseudotiedettä? 
Lähinnä tulee luonnollisesti mieleen vakaumus, 
jonka mukaan UFO-ilmiöt liittyvät avaruusolentojen 
vierailuihin maapallolle. Usein nämä vierailut 
"selitetään" siten, että ko. olennot haluavat aut¬ 
taa meitä maan ihmisiä tai että päinvastoin he 
ovat hyvin pahansuopia ja tulevatkin tänne pahan¬ 
teko mielessänsä. On huomattavaa, että pari lau¬ 
setta riittävät kuvaamaan mainittuja vakaumuksia. 

Ts. sisällöllinen, tiedollinen puoli on niissä hy¬ 
vin köyhä, vastapainona on sitten huomattava es¬ 
teettinen ja eettinen tunnesisältö. Sellaiset on¬ 
gelmat kuin mikä on ko. olentojen fyysinen ja bio¬ 
loginen rakenne, mistä he tulevat jne. ovat tois¬ 
arvoisia. Tärkeintä on, että he^ ovat olemassa 
ja ovat saapuneet tänne. 

Korostan, että on aivan eri asia puhua humanoidis¬ 
ta havaintoaineiston osatekijänä kuin avaruusolen¬ 
tona. Havaintoaineiston objektiivinen tarkastelu ei 
ole mahdollista, mikäli tutkija tietoisesti tai tie¬ 
dostamattaan erehtyy tämäntapaisiin samaistuksiin. 
Mielenkiintoista on todeta, millaisella vaivatto¬ 
muudella voidaan keskusteluissa käyttää sanoja 
"avaruusolento", "vierailut avaruudesta" samoinkuin 
käsitteitä "neljäs ulottuvuus", "antimaailma","tu¬ 
levaisuudesta saapuminen", joista viime aikoina on 
ollut puhetta UFO-ilmiöiden yhteydessä. Tämä on 
mielenkiintoista siksi, että pseudotieteissä kie¬ 
lellä on luullakseni tärkeä osuus. Jonkin pseudo¬ 
tieteen harrastajien keskuudessa muodostuu helpos¬ 
ti oma kieli, omat käsitteet, jotka usein esiinty- 

vät keskusteluissa; ne muodostuvat tutuiksi ja lo¬ 
pulta esiintyvät kielessä yhtä luontevasti kuin 
normaalin arkikielenkin käsitteet. Ne liittyvät 
olennaisesti pseudotieteeniseen järjestelmään,jo¬ 
ka siten suureksi osaksi on kielellinen rakennel¬ 
ma vailla empiiristä merkitystä. Näin saattaa ta¬ 
pahtua ja on jo ehkä tapahtunutkin "ufoiogiassa". 
Esimerkkinä voisi mainita John Keelin käsityksen 
meitä harhaan johtavista olennoista. On ilmeistä, 
että UFO-ilmiöihin liittyvä kielenkäyttö inhimil¬ 
lisiä käyttäytymismuotoja korostavine piirteineen 
on osaltaan johtanut tähän otaksumaan. 

Pseudotieteenä "ufologia" lupaa paljon, mutta an¬ 
taa vähän; tosiasia, joka voidaan palauttaa, kuten 
näimme, löyhään kielenkäyttöön, jonka seurauksena 
käsitteet, jotka alunperin olivat määritelmiä tai 
keskustelun apuvälineitä (esim. UFO, humanoidi) 
saavat itsenäisen aseman olemassaolevien asioiden 
joukossa. Käsiteanalyysi on siis hyvin tärkeä UFO- 
tutkimuksen tässä vaiheessa. 

Vielä viime vuosina ovat monet UFO-harrastajät ko¬ 
keneet konkreettisia todisteita, selviä määritel¬ 
miä jne. vaativan tiedemiehen kaiken taantumuksel¬ 
lisen ajattelun kiteytymänä, joka estää UFO-tutki- 
muksen eteenpäinmenon. Uskoisin, että tällainen 
ajatustapa on vähitellen katoamassa, koska aletaan 
ymmärtää, että tieteellinen metodi on käytännössä 
loppujen lopuksi osoittautunut pätevimmäksi lähes¬ 
tymistavaksi, mitä tulee mitä erilaisimpiin prob¬ 
leemoihin. Siihen sisältyy kaikki vuosisatojen ku¬ 
luessa kertynyt kokemus sellaisen tiedon hankkimi¬ 
sesta, jota voimme kutsua luotettavaksi (ja jonka 
luotettavuuden asteen voimme arvioida). On väärin 
sanoa, ettei UFO-ilmiötä voisi tutkia tieteelli¬ 
sesti. Kysymyksessähän on olennaisesti erään ha¬ 
vaintoaineiston analysointi. Käytännössä vaikeuk¬ 
sia, tuottavat tietysti yksityisten raporttien pai¬ 
non arvioiminen, subjektiivisten tekijöiden huomi¬ 
oon ottaminen jne., mutta nämähän ovat aina tutki- 

jän työhön liittyvinä probleemoina. Tutkimuskoh¬ 
de määrää tietenkin sopivimmat tutkimusmenetelmät. 
Kiintotähtiä ei suinkaan tarvitse tuoda tähtitie¬ 
teilijän laboratorioon, jotta osaisimme tehdä joh¬ 
topäätöksiä niiden rakenteesta. UFO-havaintoai- 
neiston analysoijalla on tietenkin oma polttava 
ongelmansa: Mitä minä kuvittelen löytäväni, mi¬ 
hin minä suuntaan etsintäni? Hän kaipaa kvanti¬ 
tatiivisia ideoita, joita voisi havaintoaineis¬ 
ton perusteella tarkistaa, testata. Toisaalla on 
käynnissä kenttätutkimus, joka pyrkii palautta¬ 
maan tunnistamattomat havaitut ilmiöt tunniste¬ 
tuiksi tai jollei siinä onnistu, siirtää ne UFO- 
havaintojen joukkoon. On selvää, että UFO-rapor- 
tin arvoa havaintoaineiston analysoijan silmissä 
kohottaa huomattavasti mikäli siihen sisältyy 
luotettava kvantitatiivinen arvio tai mittaus 
jostakin ilmiöön liittyvästä tekijästä (aika, 
paikka, koko, säteily jne.). 

Kuten tiedämme, on UFO-havaintoaineisto siinä 
määrin laaja ja moninainen, että sen läpiselaa- 
minen voi synnyttää mitä erilaisimpia kvalita¬ 
tiivisia ideoita ilmiön selittämiseksi. Mutta 
kvalitatiivinen idea ei useinkaan ilmaise enem¬ 
pää kuin mitä itse havaintoaineistosta voimme lu¬ 
kea. Ottakaamme esimerkiksi Aime Michelin tunnet¬ 
tu kirjoitus "The Problem of Non-Contact", jonka 
johtoajatuksena on "UFOja aikaansaavan" järjes¬ 
telmän X olemassaolo, joka on siinä määrin kehi¬ 
tyksessään kulttuuriamme edellä, että sen toimin¬ 
nat välttämättä vaikuttavat meistä käsittämättö¬ 
miltä ja mielettömiltä. Tämä on ehkä intuitiivi¬ 
sesti kiehtova ajatus, muttä lähinnä näkisin sii¬ 
nä heijastuvan havaintoaineistoa lukevan tutki¬ 
jan hämmennyksen, jonka hän haluaa "pelastaa" 
olennaisesti UFO-tutkimukseen liittyväksi. Se 
voi antaa meille tietyn turvallisuuden tunteen 
("tiedän UFO-ilmiöstä jotakin"), ilmeisesti ei 
paljoa muuta. 

Uskon, että useimmilla UFO-tutkijoi1la on taka- 
ajatuksenaan jotakin sellaista, mitä Maxvell 
Cade yleisesti pseudotieteestä puhuessaan ilmai¬ 
sisi: UFO-ilmiöön sisältyy jotakin tieteellem¬ 
me uutta, joka on mahdollista tutkimustyöllä 
saada esille. Useiden mielenkiinto kohdistuu 
myös kysymykseen, onko UFO-ilmiöllä ja elämällä 
avaruudessa jotakin yhteistä. Tällöin herää 
luonnollisesti kysymys, miten tätä mahdollisuut¬ 
ta voisi havaintoaineiston pohjalta tutkia. Ku¬ 
ten aikaisemmin on todettu, käsitteiden määrit¬ 
tely on tässäkin tuiki tarpeellista. Mitä sovi¬ 
taan tarkoitettavaksi elämällä? Onko luonnollis¬ 
ta valita jokin "yleinen” määritelmä ilmiölle, 
josta tunnemme esimerkkinä vain oman maapallom¬ 
me kasvi- ja eläinkunnan? On pohdittava, mitä 
tarkoitamme älyllisellä elämällä, kuinka älylli¬ 
set käyttäytymismuodot kehittyvät jne. Edelleen 
on tutkittava, minkälaiset aineelliset puitteet 
avaruus tarjoaa alunperin sopimallemme älyllisen 
elämän ilmiölle ja miten ns. teknologia liittyy 
siihen. 

Edellämainitut ongelmat ovat kaikkea muuta kuin 
yksinkertaisia. On kuitenkin selvää, että mi¬ 
käli haluamme puhua elämästä UFO-ilmiöiden yh¬ 
teydessä, meillä on oltava ainakin jonkinlainen 
perustietous mainituista ongelmista. Meidän on 
oltava selvillä siitä, että emme voi ilman muu¬ 
ta siirtää meille niin tuttua elämänilmiötämme 
avaruuteen. Ei ole itsestään selvää, että ava¬ 
ruudessa olisi mitään sellaisia ainesysteemejä, 
joita voisimme millään perusteella kutsua elä¬ 
viksi. Maapallon biologia on meille toistaisek¬ 
si ainoa biologia. Toisaalta tuntuu myös ilmei¬ 
seltä, että ilman yllä esitettyjen ongelmien tun¬ 
temista ei ole mahdollista kehittää testattavia 
ideoita UFOjen ja avaruuden elämän yhteydestä. 

Yleistajuisena perusteoksena avaruudessa esiin¬ 
tyviä elollisia systeemejä koskevan tutkimuksen 

alueella voitaneen pitää kirjaa Shklovskii & 
Sagan: Intelligent Life in the Universe, jossa 
hauskalla ja mielenkiintoisella tavalla tarkas¬ 
tellaan erilaisia asiaankuuluvia perusseikkoja 
ja ongelmia. 

Yli kaksikymmentä vuotta jonkin uuden alueen 
tutkimuksessa ei välttämättä ole kovin pitkä 
aika, mutta UFO-tutkirauksen kohdalla edistys on 
ollut varsin hidasta. Luullakseni UFO-tutkimuk- 
sella on nyt sopiva itseti1ityksen hetki. Eikö 
tavoitetta ja tutkimuskohdetta ole määritelty 
riittävän tarkasti? Onko liiallinen spekulaa¬ 
tio sisällyksettömillä käsitteillä ollut varsi¬ 
naisen tutkimuksen kannalta haitallista? Millä 
tavoin tutkijan tulisi lähestyä UFO-ilmiötä? 
Kuinka suuren merkityksen hän asettaa tällaisil¬ 
le anomalisille ilmiöille ja minkä tähden? 

UFO-tutkijäin tulisi nyt ottaa esille tällaiset 
kysymykset keskuudessaan. Olemme kaikki yhtä 
mieltä siitä, että UFO-ilmiö on kiehtova tutki¬ 
muskohde, mutta tiedostammeko miksi näin on? 
Johtuuko sen kiehtovuus siitä, että voimme sen 
mukana heijastaa taivaisiin toiveemme ja odotuk¬ 
semme vaiko siitä, että saamme leikkiä kuurupii¬ 
loa tuntemattoman vastustajan kanssa a la Keel, 
joka pyrkii koko ajan johtamaan meitä harhaan. 
Mitä tulee viimeksi mainittuun mahdollisuuteen 
pitäydyn UFO-ilmiönkin kohdalla mieluummin Al¬ 
bert Einsteinin tieteenfilosofiseen huomautuk¬ 
seen: "Meidän Herramme voi kyllä olla perusteel¬ 
lisesti harkitseva, mutta Hän ei ole ilkeä." 

Itse toivon, että UFO-ilmiön kiehtovuus löyde¬ 
tään siinä haasteessa, jonka se asettaa tutki¬ 
valle ihmismielelle. Olkoon sen selvittäminen 
pikemminkin älyllinen harjoitustehtävä kuin 
elämänkulkumme ratkaiseva suurtapahtuma. 


Kirjoituksessa mänittua kirjallisuutta: 

C. Maxvell Cades Other Worlds Than Ours 

London} Museum Press 1966 
I.S.Shklovskii Carl Sagan: Intelligent Life 
in the Universe 
San Francisco: IIolden-Day, Inc 
1966 

Aime Michelin artikkeli "The Problem of Non- 
Contact", Flying Saucer Review'n erikoisnume¬ 
rossa "The llumanoids" 1966 $ vertaa myös VTMANA 
3 - 4/1967 sivu 2. 


Suomessa tehtyjä havaintoja 


Humanoideja Langelmävedellä? 


Vuonna 1945 elokuun lopulla vierailin Kangasalan 
pitäjässä Längelmäveden rannalla sijaitsevassa sau- 
namajassa. Ystävättäreni rouva K. oli matkalla. Oli 
mitä ihanin kesäaamu, järvi oli peilikirkas, kun 
aamulla ennen viittä heräsin. Makasin pää ikkunas¬ 
ta poispäin ja huomasin valojuovan, joka kulki ka¬ 
ton rajassa huoneen ympäri. Ajattelin, että joku 
kulkee tuvan edessä lyhdyn kanssa ja katselee si¬ 
sään. Kun verhot oli ikkunan edessä en tiennyt, että 
oli jo aamu, vasta sitten katsoin kelloa. Harvoin 
sinne kukaan niin aikaisin tuli, joten hiukan pel¬ 
käsin yksin, kun naapuritkin asuivat kilometrin 
päässä. Kun sitten uteliaisuudesta menin kohotta¬ 
maan ikkunaverhoa, oli hämmästykseni rajaton, olin 
suorastaan järkyttynyt. Suunnilleen 4 kilometrin 
päässä olevasta Sahalahden rannasta tuli saunama- 
jaa kohden suuri 10 x 10 m läpimitaltaan kirkas 


auringon värinen häikäisevä tulipallo, joka hui¬ 
maavaa vauhtia lähestyi tupaa. Pelästyksen valtaa 
mana paiskauduin lattialle "loppua” odottamaan, 
sillä olin varma että se mennessään pyyhkäisisi 
majan maan tasalle. Se oli varmaan jo 200 - 300 
metrin päässä tuvasta, koska se suuruudellaan jo 
peitti näköalan. Se kulki järven pinnan yläpuo¬ 
lella peittäen näkyvistä myös pienet saaret. 

Kun mitään ei tapahtunutkaan n. 2 minuutin kulut¬ 
tua nousin uudelleen katsomaan. Silloin oli tuli¬ 
pallo poissa. Näin jälleen kauniin maiseman, mut¬ 
ta ihmetykseni oli suuri, kun n. 300 metrin etäi¬ 
syydellä läheni hiljalleen rantaa kohti vettä myö 
ten 2 metrin pituinen tumman värinen esine, jo¬ 
ka muistutti "tukkia”. Nyt en enää pelännyt, mut¬ 
ta suuresti ihmettelin. - Samassa huomasin aivan 
ikkunan alla noin 2 metrin päässä laiturista ih¬ 
meellisen harmaan-lilan värisen eläimen kynsis¬ 
tään maahan takertuneena, kauhun vallassa. Sa¬ 
massa se käänsi päätään sivulle ja silloin näin 
että sillä oli suu auki kaikki terävät hampaat 
irvissä. Eläin oli kuin pyöreä pallo kaikki kar¬ 
vat pystyssä. Arvelin, että se oli naapurin suuri 
lappalaiskoira. 

Nyt olikin "tukki" lähestynyt laituria ja huoma- 
sinkin sen olevan kanoottia muistuttava kapea ve¬ 
ne, jonka keulassa seisoi hoikkavartaloinen koo¬ 
kas mies puettuna vihreään suojapukuun. Veneen 
saavuttua aivan laiturin eteen se kääntyi vasem¬ 
malle ja silloin näin , että perässä istui toinen 
samanlaiseen asuun pukeutunut mies ohjaten konet¬ 
ta, joka oli suuren lasikuvun sisällä. Vilkaisin 
koiraan ja näin, että se oli päässyt irti kauhus¬ 
taan ja luikki juuri häntä koipien välissä tiehen 
sä. - En kuullut minkäänlaista moottorin surinaa 
enkä laineiden loiskimista, mutta näin, että ve¬ 
teen jäi aika syvä vana. 

Siihen aikaan ei näistä UFOjen vierailuista maa¬ 
hamme vielä lehdistössä mitään mainittu eikä 




"huhuja" niistä levitetty, joten aivan ymmällä nä¬ 
kemästäni ja suuren voimattomuuden pakottamana pai¬ 
nauduin uudelleen vuoteeseen, kun sen sijaan olisi 
pitänyt seurata veneen kulkua, ehkä olisin saa¬ 
nut nähdä sen tulisen pallon lähtevän avaruuteen 
takaisin. Ehkä olisin säilynyt järkytyksestä, 
jonka sain tulipallon lähestyessä majaa - jos oli¬ 
sin silloin tiennyt jotain näistä asioista. Myö¬ 
hemmin olen nähnyt näitä n.k. tulipalloja (UFO- 
ja) taivaalla, mutta iltaisin ja jalkapallon 

suuruisina. Ilona Johansson-Paasonen 


Lautanen Lamujärven yllä — emälaiva Otaniemessä 

Nivalasta kotoisin oleva kirvesmies NN kertoo 
havainnostaan, joka sattui lokakuun 4 päivänä 
1963: 

"Olin Pyhännän pitäjässä olevan Lamujärven ran¬ 
nalla rakentamassa kesämökkiä eräälle karjakaup— 
piaalle, aivan yksinäni. Sitten eräänä iltana is¬ 
tuin onkimassa pientä lisää ruokatarpeiksi, kalaa 
siis, kun oli taivas sakeassa pilvessä ja oletin 
että nyt voisi saada kalaa ongella. Oli aivan tyy¬ 
ni, ei satanut eikä järven pinta lainehtinut yh¬ 
tään, pilvet vain hyvin alhaalla. Niin sieltä pil¬ 
vistä laskeutui aivankuin ruostumattomasta teräk¬ 
sestä valmistettu pesuvati tai lautanen. Se ei 
tehnyt mitään erikoista, laskeutui vain alas aivan 
järven pinnan likelle, leijui siinä vähän aikaa 
ja nousi takaisin pilviin ja häipyi näkyvistä. 
Katselin sitä vain ja ajattelin, että siinäpä taas 
joku neropatti on rakentanut kivan lentokoneen. 
Täytyy kyllä myöntää, että minulla oli sormet kau¬ 
kana toisistaan ja niskavillat pystyssä silloin, 
sillä olisihan siinä voinut tapahtua vaikka mitä. 
Se oli kooltaan noin 20 metriä leveä, tosin järven 
tyvenessä pinnassa on vaikea arvioida matkoja, 

mutta olen varma siitä, että se oli noin 200 met- 
rin päässä minusta, ja järven pinta poreili sen 
alapuolella, tai lainehti, miten sen vain sanoo. 
Siitä koetin muistella, minkä levyinen on 20 met¬ 
riä 200 metrin päässä, ja arvioin matkan sen mu¬ 
kaan. Ketään humanoideja en nähnyt. Tuo järvi on 
melko erämaa—alueella, matkaa lähimpään naapuriin 
10 km." 

Saman kirvesmiehen toinen havainto vuonna 1954: 

"Olin vierailulla veljeni luona Otaniemessä sii¬ 
nä helluntain paikkeilla. Olin yksin hänen asun¬ 
nossaan, kun hän perheineen oli työssään. Ikkuna 
oli auki ja tarjosin ikkunasta sokeripalaa ke¬ 
sylle oravalle. Silloin huomasin pilvettömällä 
taivaalla lentävän toisesta päästään teroitet¬ 
tua lyijykynää muistuttavan esineen. Se ei ol¬ 
lut lentokone eikä ohjus, kulki hyvin hitaasti 
usean kilometrin korkeudella. Se oli väriltään 
punainen, siinä ei ollut minkäänlaisia siipiä 
tai tasoja eikä pyrstöä, mutta pysyi kuitenkin 
yläilmoissa. Rivi ikkunoita siinä taisi olla, 
ehkä se oli joku Zeppelin, ilmalaiva. Olin kuu¬ 
levinani mopon moottorin pärinää muistuttavaa 
ääntä, mutta en ole siitä varma, koska Helsin¬ 
gin liikenteen melu kuului melko hyvin. Mutta 
vaikutti siltä, kuin ääni kuuluisi siitä len¬ 
tävästä esineestä. Piirrän kuvan tähän mukaan. 

Sen ulkonäkö on silmissäni vielä ja pysyykin. 
Kerroin siitä veljelleni ja hän oli minulle 
kovana, että siitä olisi pitänyt soittaa vaik¬ 
ka poliisille tai johonkin . . . Ilmoittaa 
kuitenkin, kun se oli näkyvissä ainakin viisi 
minuuttia, kulki pohjoisesta etelään hyvin hi¬ 
taasti. Puhelin oli vieressä pöydällä, mutta 
aika kului sen katseluun. TÄMÄ ON MUUTEN 
TOSI." 

Keskisuomalainen 3.10.1970 


UFOt kiusana 
Kiuruvedellä 


Qi Kiuruveden Koivujärven asuk¬ 
kaat epäilevät olevansa tekemisis¬ 
sä lentävien lautasten kanssa. Ky¬ 
län asukkaita jo pitkään vaivan¬ 
neet valoilmiöt ovat vailla selvitys¬ 
tä. Maastot on tutkittu valoilmiöit- 
ten oletetulla alueella, mutta mi¬ 
tään merkkejä maanpinnasta ei ole 
löydetty. 

□ Kirkkaitten esineitten saapu¬ 
miset Koivujärven kylään alkoivat 
vuosi sitten ja niiden vierailut ovat 
jatkuneet näihin päiviin saakka. 
Kirkkaan esineen metsän rajasta 
lähellä maan pintaa ovat varmim¬ 
min nähneet Männikön talon asuk¬ 
kaat Juho ja Vieno Laukkanen. 
He ovat yrittäneet arvioida näke¬ 
mänsä esineen kokoa. Arviolta se 
on 70 senttiä korkea, pitkänomai¬ 
nen väreilevää neon-valoa heijas- ; 
tava esine. Isäntäväki väittää oi- | 
leensa vajaan sadan metrin päässä \ 
esineestä, jonka he otaksuvat ole¬ 
van Ufon. 

□ Havainnon tekijöiden 
olettamus näkemästä oli, et¬ 
tä metsän rajaan, kylän alueelle 
on saapunut malminetsintäryhmä 
ja valo liittyy heidän tutkimusme¬ 
netelmiinsä. Mutta kun valo ei liik¬ 
kunut ja saattoi pysyä joskus pai¬ 
koillaan kolmekin tuntia, olettamus 
malminetsijöistä voitiin haudata. 
Laukkanen on hälyttänyt lähimmät 
naapurinsa tarkastelemaan ilmiötä. 
Valoa on yritetty mennä tarkasta¬ 
maan, mutta silloin se on kadon¬ 
nut. Valo on näkynyt joskus pe- 
räkkäisinäkin päivinä, joskus väliä 
on ollut kolmekin kuukautta. 


□ Alue on tutkittu, koska on ar¬ 
veltu satelliitista pudonneen kap¬ 
paleen hehkuttavan maastoa, mut¬ 
ta mitään satelliitin kappaleita ei 
ole löydetty. Naapurin mies Teuvo 
Sisso vahvistaa Laukkasten ker¬ 
tomukset. Hän on yksi valoilmiön 
havaitsijoista. Laukkasen tyttären 
perheen ollessa jokin‘ aika sitten 
kylässä, sai perheen pikkupoika lä¬ 
hes shokin havaittuaan valon heh¬ 
kuvan metsän rajassa. Tällöin il¬ 
miötä oli katseltu tuvan ikkunois¬ 
ta, mutta kukaan ei rohjennut 
mennä tutkimaan lähemmin valon 
aiheuttajaa. — SUR 


Etelä-Suomen Sanomat 
26.9.1970 

Ufoko Lahdessa? 

Punainen esine 
hehkui taivaalla 

Matalalla lentänyt suuri pu¬ 
nainen esine nähtiin Lahden 
syyssynikällä taivaalla torstai-il¬ 
tana. 

Silminnäkijäin kertoman mu¬ 
kaan esine liikkui kello 20 tie¬ 
noissa etelään päin. Se oli ylä¬ 
osastaan kaarevan. kupumainen 
ja »hävisi» epämääräiseksi ala¬ 
osastaan. Esine oli näkyvissä va¬ 
jaan kymmenen minuuttia. 

— Se oli hyvin kaunis. Kool¬ 
taan se oli kuin puolikas taivaal¬ 
la näkyvästä kuusta, kertoi eräs 
esineen havainnut rouva, joka 
oli kävelemässä Saimaankadulla. 
Esine oli vesitornin yläpuolella 
rouvan huomatessa sen. 



San Juan, Puerto Rico (UPI) Thor Heyerdahlin 
Atlantia ylittävässä papyrusaluksessa Ra-2:ssa sekä 
sen luokse saapuneessa YK:n merentutkimusalus 
Calamarassa tehtiin maanantal-iltana havaintoja tun¬ 
nistamattomasta lentävästä esineestä (UFO) eli len¬ 


tävästä lautasesta. 

Ilmeisesti sama UFO näh¬ 
tiin myös Karibian meren 
saarilla. Sadat ihmiset soitti¬ 
vat radioasemille ja sanoma- 
lehdille ilmoittaen oudosta 
esineestä taivaalla. 

Ra-2:n navigaattori Norman 
Baker ilmoitti radiosanomas¬ 
saan, että hän oli nähnyt tai¬ 
vaalla litteän, pyöreän ja va¬ 
loa hohtavan esineen. Baker 
kertoi kutsuneensa aluksen 


kannelle Heyerdahlin sekä 
muita Ra-2:n miehistön jäse¬ 
niä. He saattoivat tarkkailla 
UFO:a noin 10 minuutin ajan. 

Myös Calamarasta nähtiin 
sama esine. Calamara kävi 
noutamassa Ra-2:sta öljysaas- 
tenäytteitä, jotka papyrusvene 
oli kerännyt matkallaan At¬ 
lantilla. Ra-2 on noin 1.280 ki¬ 
lometrin päässä Amerikan 
rannikolta. 

Matias Päätalo: 


MITÄ UFO-HARRASTAJAN TULISI TIETÄÄ 


Seuraavassa tarkastelemme aluetta, johon em¬ 
me tähän mennessä ole ehkä kiinnittäneet tarpeeksi 
huomiota, nimittäin UFO-harrastusta, tutkimista, 
havaintojen tekoa, fysikaalisten ja teknologisten 
ilmiöiden tuntemusta eli kaikkia niitä UFO-harras- 
tukseen vaikuttavia tekijöitä, joiden hallinta tai 
tuntemus on eduksi ja joiden perusteella voidaan 
puhua "r i ittävi stä ,f ede 1 lytyksi stä UFO-tutki jaksi 
Viittaan tässä Raimo Heiskasen esitelmään SUFO- 
seminaarissa "Hyvän UFO-tutkijan edellytyksiä". 

UFO-yhdistystoiminnassa on ehkä paikallaan puhua 
"riittävistä" edellytyksistä, sillä perin suppe¬ 
alla määrällä asianharrastajia on alaa sivuava 
tieteellinen tai tekninen koulutus. 

Valoilmiöiden osalta esim. lähiavaruudessa viit¬ 
taan edelleen prof. J. Oksmanin aikaisemmin VIMA- 
NAssa julkaistuun esitelmään. 

Havaintojen yleinen luonne 

Havainto, mikä tahansa, on aina ärsyke, johon rea¬ 
goidaan jollakin tavalla. Havainnot, jotka aiheut 
tavat visuaalisen ärsykkeen, johtuvat seuraavista 
tekijöistä (useimmiten): 

Heijastukset, valoilmiöt, meteorit, pallosalamat, 
vieri- ja vasta-auringot, erikoiset revontulet, 
erikoiset pilvet, itsevalaisevat pilvet, satellii¬ 
tit, rakettikokeilut, barium-kaasut (ionosfäärira- 
ketti), avaruusromu eli ilmakehään syöksyvä satel¬ 
liitti, lentokoneet ja muut lentolaitteet, valoam- 
mukset, sääpallot, planeetat, komeetat sekä muuta¬ 
mat muut ilmiöt. Mikäli havainto ei ole luokitel¬ 
tavissa näihin edellä mainittuihin, on kyseessä 
UFO-ilmiö, ja havaintoärsykkeenä se on aina sel¬ 
vittämätön tapaus. 


Miten sitten voimme oppia tuntemaan nämä ei-UFO- 
ilmiöt? On todettava, että monet niistä kuuluvat 
eri tieteenalojen piiriin ja kirjastot ovat täynnä 
lähdeteoksia, joista niitä koskevia tietoja on saa¬ 
tavissa. Sen lisäksi käytännön havaintojen teko on 
hyvä opettaja. Satelliitit on helppo oppia jokai¬ 
sen tuntemaan. Avaruudessa kiertää nykyään yli 
2 000 erilaista esinettä, joten tähtikirkkaina il¬ 
toina voi havaita niitä kymmenittäin. Satelliitit 
ovat usein yhtä kirkkaita kuin tähdet ja näennäinen 
valovoima voi vaihdella 1,50 - 4,50 kirkkausluok¬ 
kien välillä. Kauimpaa kiertävät satelliitit liik¬ 
kuvat hitaammin ja ovat himmeämpiä kuin lähimpä¬ 
nä kiertävät. Myös vilkkuvan satelliitin voi ha¬ 
vaita. Tällöin on sillä myös tavallisesti suurem¬ 
pi nopeus ja vilkkuminen johtuu siitä, että kappa¬ 
le pyörii (kieppuu) ja auringon valo heijastuu eri 
kulmista kappaleen kyljistä. Todellinen kiertoaika 
voi kuitenkin olla toinen ja tässä onkin tärkeätä 
näennäinen liike, sillä se aiheuttaa havaintoärsyk- 
keen. Useimmat satelliitit kiertävät Maata 10 - 

100 000 vuoden ajan, toiset taas tehtävästä riip¬ 
puen vain muutamia kuukausia, palaminen ilmakehän 
yläosissa aiheuttaa tavallisesti yli maan näkyvän 
valoilmiösarjän, mikäli rata leikkaa Suomen yli. 
Vieri- ja vasta-auringot saattavat esiintyä aamul¬ 
la tai illalla ja ilmiö on havaittavissa 120 ja 
180 kulmaetäisyydellä, samalla korkeudella kuin 
aurinko, mutta taivaanrannan vastapuolella. Ilmiö 
liikkuu samoin kuin aurinko. 

Revontulissa on joskus havaittavissa erikoisia 
muotoja, joista voi tulla valoilmiöilmoitus. Eri¬ 
koisimmista pilvistä lienevät mainitsemisen arvoi¬ 
set korkealla esiintyvät itsevalaisevat yöpilvet, 
samankaltaisena voi joissakin tapauksissa esiintyä 
Cirrus eli Cirru-cumulus-pi1vet. Sääpallo aiheut¬ 
taa hyvin usein ilmoituksen ja on syytä muistaa, 
että sääpallo voi myös liikkua vastatuuleen, koska 
ylimmät ilmavirtaukset voivat olla eri suuntaisia. 
Meteorit aiheuttavat nopean visuaalisen havainnon, 

joka kestää enintään 5-7 sek, ja vähintään 2 -3 
sek. 

UFO-harrastajän ja -tutkijan on hyvä oppia tunte¬ 
maan myös eri lentokonetyypit, siipi- ja tasomallit, 
liikkumistapa, lentovalot, nopeudet sekä perehtyä 
jonkin verran sekä sotilas- että siviili-ilmailun 
lentolaitteisiin, niissä puitteissa kuin se UFO- 
tutkimuksen kannalta on tarpeellista. 

Mikäli UFO-harrastaja harrastaa myös tähtitiedettä, 
ovat planeetat varmasti tuttuja. Väitetään Venuksen 
harhauttaneen muutamia. Venus, Jupiter, Saturnus ja 
joskus Marskin ovat kirkkaimpia planeettoja yltäen 
aina 1 - kirkkausluokkaan. Seuraavat kiintotähdet 
ovat myös hyvin kirkkaita: Sirius, Aldebaran, Ca- 
pella, Procyon ja Arcturus. Näennäisen tähtitaivaan 
tuntemus on myös UFO-harrastaji1le suositeltavaa. 
Näennäisen tähtitaivaan oppii tuntemaan tähtikart¬ 
tojen avulla (Pentti Kalaja: Tähtitaivaan kartasto). 
Karttojen koordinaateista selviää myös planeettojen 
asemat kiintotähtien joukossa. 

Erikoistietoja vai yleistietoja ? 

UFO-harrastajan on hyvä omata UFO-alaa lähellä 
olevilta aloilta jonkin verran sekä yleis- että eri¬ 
koistietoja. Käytännön psykologiaan perehtyminen on 
tarpeellista lähinnä ihmistuntemuksen ja havaintopsy- 
kologian alueilla. Usein tapahtuu, että UFO-havainto 
tulee tietoon lehdistön kautta ja tutkija kiiruhtaa 
paikalle uutistiedon perusteella. Olisi tarpeellista 
tutustua lehdistön menettelytapoihin, uutisten kä¬ 
sittelyyn, miten uutinen on tullut toimitukseen, täs- 
määkö haastattelututkimus uutistietoihin, mitä haas¬ 
tateltava on ilmoittanut aikaisemmin, onko haastatel¬ 
tavalla taipumus liioitteluun ym. - On otettava myös 
huomioon, että havaintoärsyke informoidaan journalis¬ 
tisesti väärin tai asiat ovat muulla tavalla muuttu¬ 
neet. 

Kun UFO-havainnon haastattelu on suoritettu, ja 


30 


silminnäkijät ovat antaneet havaintokertomuk¬ 
sen, on ehdottoman tärkeätä, että havaintoker¬ 
tomus säilyy aina muuttumattomana. Jos UF0- 
tutkija julkistaa kertomuksen ja joutuu stili¬ 
soimaan tekstiä journalistiseen asuun, on tie¬ 
tojen pysyttävä samoina. UFO-tutkijalla on 
siis melkoinen vastuu. Sen vuoksi on jatkuva 
itsensä kehittäminen myös olennaisella sijalla. 

UFO-tutkijän välineistö 

Ei ole tietenkään mitään erityistä UFO-tutkijän lauk¬ 
kua, jota voitaisiin pitää faktana. Mutta jos sel¬ 
laista suunnitelisimme, saattaisi se sisältää seu- 
raavia välineitä: 

- hyvän kiikarin 

- kompassin 

- paikallisen maastokartan läänistä 

- sekstanssin 

- millimetrilehtiön 

- kameran 

- laskuvälineet (logaritmiset) 

- näyteastian 

- haastattelupäiväkirjän 

- lomakekotelon 

- kirjoitusvälineet ym. 

Lisäksi seuraavat erikoisvälineet: 

- UFO-ilmaisin (detectori) 

- säteilymittari 

- säteilynlaskulevy (logaritminen) 

- ääninauhalaitteet 

- suojanaamari 

- säteilynsuojapuku 

- radiopuhelimet 

Kysymys siitä, ovatko erikoisvälineet tarpeellisia, 
on riippuvainen UFO-havaintojen laadullisesta kehi¬ 
tyssuunnasta. Mikäli kuitenkin halutaan varautua tu¬ 
levien havaintojen varalle, välineillä voi olla suu¬ 
rikin merkitys. 

Erikoisväl ineiden hankintaan yhdi stykset voisivat 
kiinnittää suurempaa huomiota, sillä yksityiselle 
tutkijalle ne ovat kohtuuttoman kalliita. UFO-tutki- 
jalla voisi todellakin olla jonkinlainen "UFO-lauk- 
ku" varustettuna monipuolisilla välineillä. 



Yllä yksinkertainen logaritmisella asteikolla 
varustettu säteilynlaskulevy. Mikäli UFO-havain- 
topaikalla esiintyy korkeaa säteilyä ja alueelle 
on vaarallista mennä, on tiedustelumittari1la pai¬ 
kannettava säteilypiste ja sen jälkeen yleismitta¬ 
rilla mitattava säteilyn määrä ja laatu. Säteilyn- 
laskulevyllä voidaan laskea, milloin säteily neikke— 
nee turvallisuusrajan alapuolelle, jotta tutkimuksia 
voidaan suorittaa. Alkusäteily heikkenee seitsenker 
täisessä ajassa l/lO:aan. Äärirajaksi on laskettu 
100 röntgeniä vrk. Vielä tällöinkin on sairastumis— 
arvo 2 jo. 

Eri säteilylajit etenevät ilmassa säteilevästä hiuk¬ 
kasesta seuraavasti: alfa-säteily 2,54 sm, beta- 
säteily 3, 48 m ja gamma-säteily jo 800 m. 

UFO-tutkijan työtavoista 

En katso olevani pätevä antamaan neuvoja niin monipuo¬ 
lisella tutkimusalueella kuin ufologia on, mutta joi¬ 
takin mieleeni tulleita seikkoja voisin mainita. 

Mitä UFO-tutkija tekee saadessaan tiedon havainnosta? 
Onko sitä tilannetta varten suunniteltava toimintamal¬ 
leja? Mitkä havainnot ovat tutkimisen arvoisia? Kuin¬ 
ka pitkälle tutkimukset on johdettava? Kuinka toimin¬ 
tavaihe alkaa? 

1. Uutistiedon antaman havaintoärsykkeen aitouden tar¬ 
kistaminen tulee kysymykseen mikäli informaatio saadaan 
lehdistön kautta. 

2. Havainnon ennakkoarviointi, harvinaisuusarvon ja 
havaintoluokan mukaan. Ei-UFO-ilmiön määrääminen ja 
tilannetarkistukset sekä yhteydet mahdollisiin laitok¬ 
siin, joilla on ollut mahdollisuus havaita ilmiö. 

3. UFO-ilmiöksi toteaminen, tutkimuksen suunnittelu, 
yhteys silminnäkijöihin ja havainnon alkututkimus. - 
Jatkotutkimukset arvioidaan saatujen alkutietojen mu¬ 
kaan, mikäli havainnolla on erittäin korkea harvinai- 
suusarvo. 

4. Alku- ja jatkotutkimustulosten käsittely, tietojen 
tarkistukset, virheiden korjaus, havaintoon liittyvi¬ 
en seikkojen yhdistäminen, esim. havainnot naapurikun¬ 
nissa. - Lisäksi havaintoon saattaa jossakin vaiheessa 
tulla välitietoja, joilla saattaa olla harvinaisuus- 
tai luokitusarvoa muuttava vaikutus. Todetaan selvi- 
tyskriteeri ja UFO-termin säilyminen. Epäselvissä ta¬ 
pauksissa raportti voitaisiin jättää lepäämään, kun¬ 
nes saadaan luotettavia tietoja. 

5. Raportointivaiheessa havaintokertomus olisi esitet¬ 
tävä johdonmukaisessa, ehkä kronologisessa järjestyk¬ 
sessä. Havaintoa, koskevat erikoistutkimukset, kuten 

laskelmat, yliopistojen tai muiden laitosten kommen¬ 
tit tai lausunnot voidaan esittää kommenttina. 

Tutkijaryhmittely 

Suoritettavalle tutkimukselle on eduksi, jos tutkimuk¬ 
seen osallistuu useampia henkilöitä. 3-4 voi olla 
sopiva määrä. Edelleen tehtävien jako yhdistyksissä 
saattaisi olla sen mukainen, millä aloilla toimivat 
henkilöt, jotka suorittavat osuutensa alaansa sivua¬ 
vista seikoista. Lisäksi voisi t-ryhmä yhdessä laa¬ 
tia tutkimussuunnitelman sekä antaa neuvoja mahdolli¬ 
sille avustajille. Tutkimustapahtuman tultua pääte¬ 
tyksi voisivat tutkijat pitää tutkimusneuvottelun, 
jossa päätetään dokumenttivaiheeseen siirtymisestä ja 
varautumisesta välitietojen aiheuttamiin muutoksiin. 
Mitään estettä ei ole myöskään sille, että erityisen 
arvokkaasta ja korkean harvinaisuusarvon omaavasta 
havainnosta välitetään erikoisraportti tai UFO-muis- 
tio yliopistoon tai sen alaisuudessa toimivaan lai¬ 
tokseen. 

Kritiikin esittäminen 


Kritiikki ymmärretään usein väärällä tavalla. Mikäli 
on kyse ennakkoasenteisesta hylkäävästä kritiikistä, 
on kysymys samalla yliolkaisuudesta ja yleensä kiel¬ 
teisyydestä UFO-ilmiöön. Tämä useinkin johtuu pelkäs¬ 
tään tiedon puutteesta UFO-ilmiöstä tai henkilökohtai¬ 
sesta vastenmielisyydestä havaintoja kohtaan. Todelli¬ 
sen tutkijan ominaisuuksiin nähdäkseni kuuluu avoin 
mieli uuden tiedon edessä ja kritisoiva analyysi muo¬ 
dostuu tapahtumien erittelyksi, toisarvoisten seikko¬ 
jen eliminoimiseksi ja tosiasioiden puntaroimiseksi. 

Voimme lähteä siitä, että UFO-ilmiön perussyy on täy¬ 
sin tuntematon. Emme voi vastata tieteellisesti sii¬ 
hen, mistä on kysymys. Toteamme vain havaintoraportti¬ 
en olemassaolon, joissa voi esiintyä autenttisia tai 
epä-autenttisiä asioita. Mahdollisimman korkeatasoi¬ 
sen keskusarkiston aikaansaaminen merkitsisi tulevai¬ 

suudessa monia tutkimusmahdollisuuksia ja jopa väitös¬ 
kirjan perusaineistoa hyvin laajoille tieteen eri 
alueille. Tähän tähtäävä toiminta merkitsee myös sitä, 
että tulevaisuuden tutkijoilla on kenties käytettävis¬ 
sä kehittyneempiä menetelmiä, joista me emme osaa edes 
uneksia. 

UFO-tutkijäi puolueettomuudesta 

UFOista esitettyjen teorioiden pohjalla UFO-harrasta- 
jalla voi olla mieliselityksiä, päätelmiä, konventio¬ 
naalisia tai radikaaleja asenteita UFO-arvoituksen suh 
teen. Voiko UFO-tutkija omista mielipiteistään huoli¬ 
matta olla puolueeton? - Loppujen lopuksi on vaikea 
eritellä, mitä se merkitsee. UFO-tutkijalla voi ja 
saakin olla oma mielipiteensä, se on jopa tärkeä mie¬ 
lenkiinnon ja aktivitettin säilyttäjänä, mutta tutki¬ 
musten aikana voidaan omat mielipiteet panna hyllylle, 
jotta mitkään sivuseikat eivät pääsisi vaikuttamaan 
tulokseen, haastateltavan esitykseen tai havaintoker¬ 
tomuksen lopulliseen asuun. - Jokainen ihminen on 
inhimillinen olento omalla persoonallisella tavallaan 
ja tietoinen minä ja alitajuinen minä kokevat tapahtu¬ 
mia aistiketjumme välittäminä ja tapahtumien summa 
tietoisesti koettuna saattaa olla puutteellinen, vää¬ 
ristynyt tai mielikuvituksen kyllästämä. Täydelliseen 
totuuteen pääseminen on siis äärettömän vaikeaa. Sii¬ 
hen pyrkiminen on kuitenkin UFO-tutkijan kunniakas ja 
uraauurtava tehtävä. 

UFO-tutkimus ei ole mitään salaseurailua, ja toiminta¬ 
muodot olisikin järkiperäistettävä sellaiselle tasolle 
että UFO-harrastus olisi yhtä arvostettua, kuin mikä 
tahansa tiede tai amatööriala. Vertailun vuoksi tul¬ 
koon mainituksi* että valtio tukee joka vuosi erilai¬ 
sia yhdistyksiä, tiettellisiä ja puolitieteellisiä 
seuroja, "illoin UFO-tutkimuksen perusteet ovat sel¬ 
laiset, että tällaista määrärahaa voidaan anoa? 

K. Terziev: 


UFOJEN FYSIOLOGISET VAIKUTUKSET 


Fysiikan opettaja K. Terziev Jugoslaviasta lä¬ 
hetti toimitukselle kirjoitelman, jonka hän 
sanoo olevan osan laajasta tutkimuksestaan UFO- 
jen teknisestä luonteesta. Kirjoittaja mainit¬ 
see, että tekstin laadinnassa häntä auttoi Stru- 
mican Fysikaalisen Lääketieteen Keskuksen lää¬ 
käri. 

Kirjoituksessaan K. Terziev käsittelee melko 
laajasti myös Imjärven tapausta, johon hän on 
tutustunut sekä Flying Saucer Review'ssa olleen 
artikkelin perusteella että myös Aarno Heinosen 
ja Esko Viljon kanssa käymänsä kirjeenvaihdon 
avulla. Kun lukijat kuitenkin ovat jo tutustu¬ 
neet Imjärven tapaukseen VIMANAn Njossa 2/1970 
julkaistun havaintokertomuksen perusteella ja 
kun Tapani Kuningas käsittelee myös kirjassaan 
k.o. tapausta vielä laajemmin, julkaisemme täs¬ 
sä K. Terziev^in kirjoitelmasta vain sen osan, 
joka koskee ionisoituneen ilman vaikutusta or¬ 
ganismeihin. 

K. Terziev kirjoittaa: 

Ufojen 1ähitienoi1 la tai välittömässä läheisyy¬ 
dessä on useimmiten huomattu seuraavaa: kuuma 
säteily, uitra-violettisäteily, ultra-äänet 
ja sähköinen tai magneettinen kenttä, so. säh¬ 
kömagneettinen kenttä. Nämä säteilyt aiheutta¬ 
vat määrättyjä vaikutuksia elävään organismiin 
siis myös ihmiseen. 

Tässä artikkelissa käsitellään ionisoituneen 
ilman fysiologisia vaikutuksia. Jos saadaan osoi¬ 
tetuksi, että nämä vaikutukset ovat samanlaiset 


kuin ufojen aiheuttamat tietyissä tilanteissa, 
voitaisiin tätä pitää osoituksena siitä, että 
joidenkin tai kaikkien ufojen työntövoima muo¬ 
dostuu tietyissä tilanteissa ionisoituneesta 
ilmasta. Ionisoituneen ilman toimimista työntö 
voimana puoltaa myös ufojen hehkuinisilmiö , 
hehkuminen väreissä, ja liehkurnisen voimakkuus, 
samoin värinmuutokset. 


Ionisoituneen ilman fysiologinen vaikutus. 

19. vuosisadan loppupuolella löydettiin ilmake 
hän ionit, samoin niiden fysiologinen ja tera¬ 
peuttinen vaikutus. Ionit ovat nimittäin eräs 
yhdysosa ilmakehän ilmaa, ja niiden määrän li¬ 
sääntyminen tai vähentyminen voi heijastua va¬ 
hingollisesti niiden ihmisten terveyteen, jot¬ 
ka ovat tässä ilmakehässä. Tunnetut klimato- 
logit Dorno, Mörikofer ja Schörer ovat sitä 
mieltä, että positiivisten ionien hallitseva 
asema ilmakehässä on syynä sairaalloisuuksiin 
ja ihmisten subjektiivisten tunnetilojen vai¬ 
keuksiin. Ilmaionien määrän muuttuminen huone¬ 
ilmassa yhdessä muiden tekijöiden kanssa saat¬ 
taisi olla yhteydessä siihen, että ilma menet¬ 
tää raikastavat ominaisuutensa. Henkilöt, jot 
ka ovat sellaisissa huoneissa, ovat pahantuuli 
siä, tuntevat väsymystä, päänsärkyä ja muita 
oireita. 

Ilman ionisoituminen tapahtuu monien tekijöi¬ 
den vaikutuksen alaisena, joista tärkeimmät 
ovat: maaperän ja maanalaisten kerrosten radi 
aktiivisuus, kosmiset säteet, ilmakehän pur¬ 
kaukset, voimakkaat tuulet, vesisuihkut, ultra 
violetti säteet, liekit, korkeajännitevarautu¬ 
mat, röntgensäteet ja fysioterapeuttiset kam¬ 
miot jne. 

Ilmakehässä on suhteellisen pieni määrä ioneja 
Tämä vaikeuttaa tutkimustyötä ionien fysiologi 





sesta ja terapeuttisesta toiminnasta. Ionisoi¬ 
tuneen ilman tutkimukset tekevät mahdolliseksi 
laiteet, joiden avulla voidaan tuottaa ioneja 
tarpeeksi suuria määriä kokeilemista ja lääke¬ 
tieteellisiä tarkoituksia varten. Ilmaionit 
ovat olemassa lyhyen ajan. Niiden olemassaolon 
keskimääräinen aika voidaan mitata sekunneissa 
eikä koskaan tämä aika ole pitempi kuin 10 - 20 
minuuttia. Liikkuessaan sähkökentässä ilma- 
ionit vetävät toisiaan puoleensa, kun varauk¬ 
set ovat erilaiset, ja niiden lataukset neut¬ 
ralisoivat toisiaan tai ne yhdistyvät moni¬ 
mutkaisiksi tomu-, höyry- ja savumolekyyleiksi 
ja mikro-organismeiksi, joita on ilmassa ja 
tällä tavalla ne muuttuvat ns. raskaiksi io¬ 
neiksi, joilla on vahingollinen vaikutus ihmis- 
organismiin. Joutuessaan kosketuksiin objektin 
pinnan kanssa ilmaionit purkavat latauksensa 
siihen. Silloin niistä muodostuu kaasumolekyy- 
lejä tai ne yhdistyvät ko. objekteihin (kas¬ 
veihin, veteen, ihmisiholle) tai adheesion 
avulla pysyvät objektin rajapinnassa (metalli, 
kivet, huonekalut). Lukemattomat tutkijat sa¬ 
novat, että ionisoitunut ilma vaikuttaa samal¬ 
la tavalla eläimiin ja ihmisiin. Kun tutkitaan 
koko elimistöön kohdistuvia vaikutuksia, esim. 
jos ihminen oleskelee ionisoituneessa ilmake¬ 
hässä, käy esille, että luonteenomaista ilma- 
ioneille on tulehdusten ym. aiheuttaminen. 

Kun käytettiin erilaisia metodeja, saatiin re¬ 
kisteröidyksi muutoksia ihon herkkyydessä ja 
lämpötilassa. Ionisoitunut ilma vaikuttaa ihos¬ 
sa hiussuonistoon, suonien tonukseen, veren¬ 
paineeseen, sydämen toimintaan, veren morfolo¬ 
giseen kokoonpanoon ja sen fysikaalisiin ja ke¬ 
miallisiin ominaisuuksiin; se aiheutti muutok¬ 
sia kaasujen vaihtumisessa, lihaksissa, ruoan¬ 
sulatuskanavan toiminnassa jne. Kun ilmaionit 
joutuvat iholle ja hengityselinten yläosan li¬ 
makalvolle, seuraa sarja fyysisiä ja kemialli- 

siä reaktioita. Ihossa tapahtuu ilmaionien 
ja kudoksen elektrolyyttinen vuorovaikutus, 
ilmaionien uude1leenyhtyminen ja elektrolyy¬ 
sin reaktiot. 

Kemialliset tuotteet, jotka ovat kerääntyneet 
iholle , imeytyvät hiljalleen, joutuvat verisuo¬ 
niin. Täällä ne ilmeisesti aiheuttavat ärsyttä¬ 
vän vaikutuksen välireseptoreihin ja saavat tä¬ 
ten aikaan fysiologisia vaikutuksia, jotka ilme¬ 
nevät ihon ja limakalvon ulkopuolisten resepto¬ 
rien är s y y nt ym i s e nä. 

Tällä tavoin ionisoitunut ilma ilmenee ihon, li¬ 
makalvon ja niiden Lermoreseptorien ärsyyntymi- 
senä, josta taas heijastuu lukematon määrä moni¬ 
mutkaisia biofysikaalisiä ja fysiologisia pro¬ 
sesseja elimistössä. Kasvojen ionisaatio aiheut¬ 
taa pulssin hidastumisen, suoniston jännityksen 
vähenemisen ja verenpaineen vähenemisen. Elektro- 
cardiogrammissa se näkyy R ja T arvojen pienene¬ 
misenä ja sydämen rytmin hidastumisena, joka ai¬ 
heutuu lepovaiheen pitenemisestä. 

Hengityselimien ionisoituminen aiheuttaa valtimo- 
paineen alenemisen ja hengitysfrekvenssin hidastu¬ 
misen, joka johtuu parasympaattisen hermoston är- 
syyntymisestä (kiihottumisesta). 

Kevyet ionit yhtyvät hengitettäessä hengityseli¬ 
missä vesihöyryyn ja muuttuvat raskaammiksi vesi- 
ioneiksi, jonka avulla voidaan selittää kummankin 
ionityypin samanlaiset vaikutukset. Hengityseli¬ 
missä ja keuhkorakkuloissa ilmionit voivat pie¬ 
nentää ja suurentaa keuhkoreseptoreiden ärsytys¬ 
tä. Ionien synnyttämät vaikutukset välittyvät 
aivoihin, joista ne välittyvät efferenttejä 
hermoratoja pitkin elimiin. Ionit voivat siirtyä 
rakkuloista seinämien läpi vereen, jossa ne 
luovuttavat varauksensa kollodeille ja solura¬ 
kenteille, jotka varautuvat negatiivisiksi. Sen 
vuoksi negatiivisten ionien hengittäminen lisää 
veren kolloidien ja solujen sähkövarausta, ja 



positiivisten ionien hengittäminen vähentää si¬ 
tä. Veren varauksen väheneminen tai kasvaminen, 
ja sen mukana myös aivonesteiden, vaikuttaa es¬ 
tävästi keskushermoston ja vegetatiivisen har- 
moston toimintaan, joka ilmenee kehon kaikkien 
toimintojen lamaantumisena. 

Ionisaatio aiheuttaa kaulan alueelle eri reakti¬ 
oita kuin kasvoihin. Aluksi voidaan huomara puis 
sin kiihtymistä, tonuksen ja verenpaineen kasvua 
kynnenalusten kapillaarien supistumista jne. 
Muutokset elektrocardiogrammissa ilmenevät R ja 
T arvojen suurenemisena ja lepojakson pienene¬ 
misenä. Silmäterät supistuvat aluksi ja sen jäl¬ 
keen laajenevat, samalla kun silmäpohjan suonet 
laajenevat. 2-4 minuutin päästä pulssi hidas¬ 
tuu, verenpaine laskee ja samoin suonten tonus. 
Kynnenalusten kapillaarit laajenevat. Jos pin¬ 
nalle tulee suuria määriä ioneja, se alkaa hoh¬ 
taa, Ionien liikkuessa ilmassa, ne menettävät 
varauksensa (rekombinoivat). Tämä varauksen me¬ 
nettäminen näkyy hohteena, jos ioneja on tarpeek 
si suuri määrä. Hohde voi olla vaikuttavampi lä¬ 
histöllä olevan pinnan kohdalla. Tällaisena pin¬ 
tana voi olla mm. ihminen. 

Jos voidaan päästä selville siitä, että ufojen 
liikkumisen yhteydessä syntyy ilmaioneja, on 
syytä ottaa huomioon, että ufojen miehistöillä 
olisi suojapuvut estämässä ionien samoin kuin 
muunlaisen säteilyn vaikutusta. Toisaalta tä¬ 
män yhteydessä on svytä huomioida mm. seuraavat 
esimerkit: Mooses (Exodus: XXXIV; 29, 35) ja 

Jeesus Kristus (fcktteus XVII; 2, 5; Markus IX; 

3, 6 , 7 ja Luukas IX; 29, 34, 35), joiden kas¬ 
vot ja vaatteet loistivat läheisyydessä, so. 
lähellä ufoa ("pilveä”). 

Yhteenveto ionisaation aiheuttamista oireista 
ja oireyhtymistä: 

-Suoniston veltostuminen (vaikeuksia verenkier¬ 


rossa) 

- Suoniston jännityksen kasvu (vaikeuksia veren¬ 
kierrossa) 

- Arvojen R ja T pieneneminen elektrocardiogram¬ 
missa (vaikeuksia sydämen toiminnassa) 

- Arvojen R ja T nousu elektrocardiogrammissa 
(vaikeuksia sydämen toiminnassa) 

- Verenpaineen lasku (valtimopaineen lasku): 
sairaat henkilöt kyllästyvät toistensa seuraan, 
esiintyy vaikeuksia työnteossa, päänkipua, pyör¬ 
rytystä 

- Verenpaineen nousu (valtimopaineen nousu): 
työskenneltäessä raskas hengitys, humina kor¬ 
vissa, väsymys 

- Sydämen rytmin hidastuminen, johtuu suurentu¬ 
neista lepoajoista 

- Sydämen kiihtyminen, taukojen lyhennyttyä 

- Hengityksen tiheyden muutos 

- Silmän pupillien supistuminen ja sen jälkeen 
laajentuminen 

- Silmäpohjien laajeneminen 

- Kynnenalusten hiussuonten supistuminen 

- Kynnenalusten hiussuonten laajeneminen 

- Erilaisia fysikaalisia vaikutuksia 

(Suom. E. S.) 


Reijo Sjögren: 


UFO-TUTKIMUKSISTA 


Tänä vuonna tulee kuluneeksi 23 vuotta siitä, kun 
UFO-tutkimukset aloitettiin. Tutkimuksien alkuai¬ 
koina käytettiin näistä ilmiöistä nimitystä "Len- 

tavat lautaset". Noin 10 vuotta sitten muuttui 
termi lentävä lautanen termiksi UFO. Muutos joh¬ 
tui ilmeisesti suurelta osin siitä, että ilmiöt, 
joita ei pystytty selittämään "lentävällä lauta¬ 
sella", saatettiin edes osittain hyväksyttävästi 
selittää UFO termillä. Kuitenkaan ei ole täysin 
varmaa, onko edes UFO termi pätevä selitykseksi 
oudoille ilmiöille ja esineille, joita varsin run¬ 
saasti on viime aikoina omassa maassammekin 
esiintynyt. Sen lisäksi, että terminologia on 
muuttunut, on muuttunut myös tutkimukset, suhtau¬ 
tuminen sekä seiitysteoriat. 

UFO-tutkijoiden joukko on viime vuosien aikana ja¬ 
kautunut selvästi kahteen pääryhmään. Toisessa 
ryhmässä ovat ne tutkijat, jotka kuuluvat varsin 
selvästi ns. kontaktikertomusten kannattajiin, 
käsitellen myös UFO-ilmiötä ei fyysiseltä kannal¬ 
ta. Toisessa ryhmässä ovat taas sellaiset tutki¬ 
jat, jotka pyrkivät käsittelemään ilmiötä puh¬ 
taasti fyysisenä liikkumatta kovinkaan syvällä 
henkisten ilmiöiden puolella. 

Jälkimmäisen ryhmän - voitaisiinko sanoa - pääteo¬ 
ria on ilmeisesti vain se, että maapallollamme 
vierailee toisilta planeetoilta tulleita avaruus¬ 
aluksia ja niitä ohjaavia robotteja tai ihmisen 
kaltaisia olioita. On selvää, ettemme voi ilmiön 
moninaisista ilmenemis- ja toimintamuodoista pää¬ 
tellen turvautua vain tähän ajatukseen, vaan on 
löydettävä jokin toinen selitys tämän ohelle. 

Ensimmäiseen ryhmään kuuluvien pääteoriana on 
selvästi ns. parapsykologiset selitykset. Itse 
en ole harrastanut parapsykologiaa niin paljon, 
että voisin ilman muuta tuomita tämän ajatteluta¬ 
van vääränä. Toisaalta en voi ymmärtää kuitenkaan 
parapsykologisia selitysteorioita ehkä siksi, 
että me emme tunne tarpeeksi parapsykologisia il¬ 
miöitä voidaksemme niillä selittää UFO-ilmiöitä. 
Käsittääkseni ei kahdella tuntemattomalla teki¬ 
jällä voida lähteä selvittämään toinen toisiaan. 

Näyttää siltä, että myös fyysisissä selitysteo- 
rioissa on toivomisen varaa. Ajatellaanpa nyt 
vaikka C. Maxwell Cade ja Delphine Davisein kir¬ 
jaa The Taming of the Thunderbolts (Pallosalami¬ 
en luonne), jossa Cade selittää UFO-ilmiöitä pal¬ 
losalamiksi - niiltä osin, joita ei muuten tai 
muilla tavoin pystytty selittämään. C.M. Cade 
on nähdäkseni yhtä väärässä tai oikeassa kuin 

parapsykologit, jotka selittävät omilla keinoil¬ 
laan UFO-ilmiön luonnetta. 

On mahdollista, että lopullinen selvyys UFO-ilmi- 
östä saadaan jostain näiden kahden väliltä, fyysi¬ 
sen ja henkisen. 

Näiden lisäksi on aina mahdollisuus, että molemmat 
sekä henkinen että fyysinen selitys ovat väärässä. 
Ehkä ratkaisu voi löytyä jokapäiväisestä elämäs¬ 
tämme, jokapäiväisenä ilmiönä, jota vain emme ole 
sattuneet huomioimaan tarpeeksi ja jota monien 
viisaiden teorioiden rinnalla pidämme mitättömä¬ 
nä. 

Tällä hetkellä olemme kuitenkin UFO-tutkimuksis- 
samme täydellisesti umpikujassa, pimeydessä, jos¬ 
ta on vain yksi pääsytie ulos: UFO ja sen todel¬ 
lisen luonteen tunteminen. 



aikaisempia numeroita voi tilata 
yhdistykseltä hintaan 1,50/kpl. 

Oletteko arv. ufoisti jo hankkinut 
kansak. tark. Mikko Suhosen 
mielenkiintoisen teoksen 

MUUTTUVA MAAILMA - UUDISTUVA USKONTO 

Tämä asiarikas, erittäin sujuvasti 
kirjoitettu 300-sivuinen ajanteos 
käsittelee kriittisesti ja perustel¬ 
lusti uskontomme ja maailmankäsityk- 
semme peruskysymyksiä sangen rohke¬ 
asti, tuoreesti ja ytimekkäästi. 

Kirja on saanut varsin kiittäviä ar¬ 
vosteluja eri tasoilta. 

,f Ilyvä maailmankatsomusteos. Olen lu¬ 
kenut sen erittäin mielelläni."(prof. 
Harva) "Vilpitön, kiintoisa ja an¬ 
toisa." (tri Larkio) - "Varmaa on, 
että näihin monipuolisiin perustelui¬ 
hin sekä voimakkaaseen elämänkatsomuk¬ 
seen ja persoonallisuuteen pohjautu¬ 
valla kirjalla on välttämättä merki¬ 
tystä ja arvoa niille, joita nämä on¬ 
gelmat askarruttavat." (Valtioneuvos¬ 
ton kanslian päällikkö, prof. Kauko 
Sipponen) - ,f Perusteel 1 isen tietämyk¬ 
sen ja pitkän, vakavasti otettavan 
työn tulos." (maisterT Ville Repo) 

